google/wiki40b huggingface dataset:
वन्यजीव न्यायालयिक विज्ञान

वन्यजीव न्यायालयिक विज्ञान (wildlife forensic science) न्यायालयिक विज्ञान की वह शाखा है जिसमें वन्य जीवन से जुड़े कानूनी मामले आते हैं। उदाहरण के लिए संरक्षित वन्यजीवों के अंग बेचना या उनकी चोरी करना, अन्य देश से प्रतिबंधित वन्यजीव उत्पाद मँगाना, खरीदना या बेचना।

प्रयोगशाला एवं संगठन

कई देशों में वन्यजीव न्यायालयिक विज्ञान की प्रयोगशालाएं स्थापित की गई हैं।

वन्यजीव संरक्षण कानून

जंगली जानवरो को जीवित पकड़ना या उनकी मृत देह या उसके किसी भाग का व्यापार करना कानूनी अपराध है। इन अपराधों पर अंकुश लगाने के लिए भारत सरकार ने कई कानून और नियम बनाए हैं। जेसे की वन्यजीव संरक्षण अधिनियम १९७२। उन अपराधों के लिए जिसमें वन्य जीव (या उनके शरीर के अंश)— जो कि इस अधिनियम की सूची 1 या सूची 2 के भाग 2 के अंतर्गत आते हैं— उनके अवैध शिकार, या अभ्यारण या राष्ट्रीय उद्यान की सीमा को बदलने के लिए दण्ड तथा जुर्माने की राशि बढ़ा दी गई है। अब कम से कम कारावास 3 साल का है जो कि 7 साल की अवधि के लिए बढ़ाया भी जा सकता है और कम से कम जुर्माना रु 10,000- है। दूसरी बार इस प्रकार का अपराध करने पर यह दण्ड कम से कम 3 साल की कारावास का है जो कि 7 साल की अवधि के लिए बढ़ाया भी जा सकता है और कम से कम जुर्माना रु 25,000/- है।
पहाड़ी भाषा समूह

कुमाऊंनी भाषा के कुछ शब्द यहाँ लिखता हूँ , आप लोग भी पहाड़ी भाषा के बारे मै जरुर लिखना 
जैसे कब का मतलब एक ही होता है कब = कब
कैसे = कसि/ कसिक 
कौन = को 
कहाँ = कॉ/का / कती 
किसलिए = किलै
रूसी त्सार-राज्य

रूसी त्सार-राज्य (रूसी: Русское царство; अंग्रेज़ी: Tsardom of Russia) आइवन चतुर्थ के सन् १५४७ में त्सार (सम्राट) बनाने के बाद से रूस के राज्य का औपचारिक नाम था। यह नाम १७२१ में त्सार पीटर महान द्वारा रूसी साम्राज्य स्थापित होने तक चला। १५५० से १७०० तक के काल में रूस पूर्व में साइबेरिया की ओर फैलता गया और उसका क्षेत्रफल हर वर्ष औसत ३५,००० वर्ग किमी से बढ़ा, यानि १५० सालों तक हर साल एक केरल राज्य जितना क्षेत्र रूस में जुड़ता गया।
आलमबाज़ार मठ

वर्तमान स्थिति

यह इमारत जीर्ण-शीर्ण अवस्था में रही, लगभग सत्तर साल तक इसे उपेक्षित रखा गया और अवैध अतिक्रमणों के माध्यम से बलपूर्वक कब्जा कर लिया गया। स्वामी सत्यानंद, स्वामी अभेदानंद के शिष्य, ने पहली बार ऐतिहासिक इमारत को पुनः प्राप्त करने के लिए पहल शुरू की। अंततः 1968 में एक हिस्सा खरीदा गया। किरायेदारों ने मठ की स्थापना का विरोध किया और उन्होंने भिक्षुओं को धमकी दी। धीरे-धीरे सभी कमरों में नए स्थापित श्री रामकृष्ण सत्यानंद आश्रम का कब्जा हो गया और अधिकांश किरायेदारों को भारी मुआवजे के बाद छोड़ने को तैयार हो गए। 2007 में पुराने मठ भवन के शेष हिस्से को खरीदा गया था लेकिन यह अभी भी पूरी तरह से अतिक्रमण मुक्त नहीं था। स्वामी विवेकानंद के 150 साल पूरे होने के उत्सव के एक हिस्से के रूप में, भारत सरकार ने आधिकारिक रूप से आलमबाजार मठ को एक राष्ट्रीय विरासत संरचना के रूप में मान्यता दी है और इस इमारत को बहाल करने और आध्यात्मिक संस्कृति के लिए एक विवेकानंद केंद्र स्थापित करने के लिए एक परियोजना शुरू की है। भारत के प्रधान मंत्री मनमोहन सिंह ने एक प्रशंसा पत्र लिखा और उनकी मदद से, संस्कृति मंत्रालय, भारत सरकार के राष्ट्रीय संस्कृति कोष, आंशिक रूप से पुनर्स्थापना कार्य में मदद करने के लिए आगे आए हैं। भारतीय पुरातत्व सर्वेक्षण ने जीर्णोद्धार और पुनर्निर्माण परियोजना शुरू की है।
संयुक्त राज्य अमेरिका की संघीय सरकार

संयुक्त राज्य अमेरिका की संघीय सरकार (United States Federal Government) संयुक्त राज्य अमेरिका की सरकार को कहते हैं। यह भारत की केन्द्र सरकार के समान है, जिसके हाथ में देश की सत्ता की बागडोर होती है।
भूपेन्द्र सिंह

प्रारम्भिक जीवन

भूपेन्द्र सिंह का जन्म ब्रिटिश राज के दौरान पंजाब प्रान्त की पटियाला रियासत में 8 अप्रैल 1939 को हुआ था। उनके पिता प्रोफेसर नत्था सिंह पंजाबी सिख थे। यद्यपि वे बहुत अच्छे संगीतकार थे लेकिन मौसिकी सिखाने के मामले में बेहद सख्त उस्ताद थे। अपने पिता की सख्त मिजाजी देखकर शुरुआती दौर में बालक भूपिन्दर को संगीत से नफ़रत सी हो गयी थी। एक वह भी जमाना था जब भूपिन्दर संगीत को बिल्कुल भी पसन्द नहीं करता था।

कैरियर

धीरे-धीरे भूपिन्दर में गज़ल गायन के प्रति रुचि जागृत हुई और वह अच्छी गज़लें गाने लगा। शुरू-शुरू में भूपेन्द्र नें आकाशवाणी पर अपना कार्यक्रम पेश किया। आकाशवाणी पर उसकी प्रस्तुतियाँ देखकर दूरदर्शन केन्द्र, दिल्ली में उसे अवसर मिला। वहीं से उसने वायलिन और गिटार भी सीखा। सन् 1968 में संगीतकार मदन मोहन ने आल इण्डिया रेडियो पर उसका कार्यक्रम सुनकर दिल्ली से बम्बई बुला लिया। सबसे पहले उसे फ़िल्म हकीकत में मौका मिला जहाँ उसने "होके मजबूर मुझे उसने बुलाया होगा" गज़ल गायी। यद्यपि यह गज़ल तो हिट हुई लेकिन भूपेन्द्र सिंह को इससे कोई खास पहचान नहीं मिली। हालांकि वह कम बजट की फ़िल्मों के लिये बराबर गाते रहे।
इसके बाद भूपेन्द्र ने स्पेनिश गिटार और ड्रम पर कुछ गज़लें पेश कीं। इससे पूर्व वे 1968 में अपनी लिखी और गायी हुई गज़लों की एलपी ला चुके थे। परन्तु इस नये प्रयोग को जब उन्होंने दूसरी एलपी में पेश किया तो सबका ध्यान उनकी ओर आकर्षित हुआ। इसके बाद "वोह जो शहर था" नाम से 1978 में जारी तीसरी एलपी से उन्हें खासी शोहरत मिली। गीतकार गुलज़ार ने इस एलपी के गाने 1980 में लिखे थे।

व्यक्तिगत जीवन

1980 के दशक में भूपेन्द्र सिंह ने बाँगलादेश की एक हिन्दू गायिका मिताली सिंह से शादी कर ली। उसके बाद उन्होंने पार्श्वगायकी से सम्बन्धविच्छेद कर लिया। मिताली-भूपेन्द्र सिंह के नाम से युगल गायिकी में उन्होंने कई अच्छे कार्यक्रम पेश किये जिनसे उनकी शोहरत को चार चाँद लग गये। लेकिन जैसा उन्होंने स्वयं कहा है "कभी किसी को मुकम्मल जहाँ नहीं मिलता" उन दोनों के कोई सन्तान नहीं हुई।
ब्याल आईटी निवेश क्षेत्र

बंगलौर ब्याल आईटीआईआर या ब्याल आई.टी निवेश क्षेत्र एक ५० कि.मी२ (१२,००० एकड़) में फैला सूचना प्रौद्योगिकी निवेश क्षेत्र है। यह बेंगलुरु अंतर्राष्ट्रीय विमानक्षेत्र से १५ कि.मी उत्तर में स्थित है। इसके लिये कर्नाटक राज्य मंत्रिमंडल से अनुमति २८ जनवरी २०१० को और केन्द्र सरकार से ५ जून २०१० को स्वीकृत हो चुकी है। यह नंदी हिल पर चिकबल्लपुर और दोड्डबल्लपुर के बीच मुदेनहल्ली/कानिवेनारायणपुर में स्थापित होगा। 
राज्य सरकार ने किसानों से भूमि अधिग्रहण की प्रक्रिया आरंभ कर दी है और ५६-७० लाख रु. प्रति एकड़ की दर से भुगतान कर रही है। इसके एवज में किसानों को अन्य स्थान पर 11,000 वर्ग फ़ुट (1,000 मी²) विकसित भूमि प्रति एकड़ आवंटित की जा रही है।
शिखर सम्मान

चयन प्रक्रिया

संस्कृति विभाग प्रमुखत: प्रदेश में महत्त्वपूर्ण साहित्यकारों, कलाकारों, विशेषज्ञों, संस्थाओं आदि की प्रतिवर्ष विधावार सूचियाँ बनाता है। प्रतिवर्ष संगीत, नृत्य, रंगमंच और लोककलाओं के क्षेत्र में क्रमानुसार वर्ग-विशेष के पुरस्कार के लिए एक कलानुशासन को चुना जाता है ,साहित्य के क्षेत्र में पाँच वर्ष में एक बार यह सम्मान उर्दू साहित्य के लिए दिया जाता है।

चयन आधार

शिखर सम्मान केवल सृजनात्मक उपलब्धियों के लिए ही दिया जाता है,शोध या अकादमिक कार्य के लिए यह देय नहीं ह,संबंधित क्षेत्र में सृजनात्मकता, उत्कृष्टता, दीर्घ-साधना और वर्तमान में सृजन-सक्रियता के निविर्वाद मानदण्डों के आधार पर दिया जाता है। यह सम्मान कलाकार, साहित्यकार के समग्र रचनात्मक अवदान के लिए प्रदान किया जाता है, न कि उसकी किसी कृति विशेष के लिए।
सुन्दा विवितान

सुन्दा विवितान (सुन्दा: ᮞᮥᮔ᮪ᮓ ᮝᮤᮝᮤᮒᮔ᮪, Sunda Wiwitan) इण्डोनेशिया के जावा द्वीप के सुन्दा लोगों का प्राचीन व पारम्परिक धर्म है। इसमें पूर्वजों के लिये आस्था और सर्वात्मवाद के गहरे तत्व हैं और बहुत सी हिन्दू धर्म व बौद्ध धर्म की अवधारणाएँ भी हैं। सुन्दा विवितान के धार्मिक ग्रन्थ का नाम "संघयांग सिक्साकांडा इंग कारेसिआन" (Sanghyang siksakanda ng karesian) है जो व्यक्ति को अच्छा मानव (ऋषि, सुन्दा भाषा में रेसी) बनने की शिक्षा (सुन्दा में सिक्सा) देता है।
लहू के दो रंग (1979 फ़िल्म)

संक्षेप

शमशेर सिंह (विनोद खन्ना) अंग्रेजों से लड़ने के लिए सुभाष चंद्र बोस के नेतृत्व वाली भारतीय सेना का हिस्सा है। हांगकांग में उसे पकड़ने के लिए जब अंग्रेज पीछे होते हैं, उसे सूज़ी (हेलन) द्वारा बचाया गया और मदद की गई। उसके प्यार में पड़कर सूज़ी शमशेर के बच्चे के साथ गर्भवती हो जाती है। लेकिन वह शमशेर को भारत वापस जाने की अनुमति देती है और उसे और उसके बच्चे को भारत ले जाने के लिए वापस आने को कहती है। भारत में, शमशेर पहले से ही लाडजो (इन्द्रानी मुखर्जी) से शादी कर चुका है। इन दोनों का एक बेटा है जिसका नाम राज है।
शमशेर के दोस्त शंकर (रंजीत) ने मैक (मैक मोहन) की मदद से उन सभी को धोखा दिया और शमशेर को मार डाला। लेकिन मैक भी शंकर को धोखा देता है और लूटे गए सोने को शंकर को बताए बिना कहीं छिपा देता है।
बरसों बाद शमशेर का बेटा राज सिंह (विनोद खन्ना) भी पुलिस बल में शामिल हो जाता है और इंस्पेक्टर बन जाता है। वह अब अपने पिता के हत्यारों को खोजने में रुचि रखता है। मैक, जो अपनी कैद का समय पूरा करता है, रिहा हो जाता है। उसको शंकर द्वारा पकड़ लिया जाता है। शंकर ने अब अपना नाम देवी दयाल रख लिया है। मैक, देवी दयाल को खुलासा करता है कि सोना एक कार में दफन है जो एक गहरी झील के तल पर है। सोने को निकालने के लिए, वे उत्कृष्ट गोताखोर सूरज (डैनी डेन्जोंगपा) को काम पर रखता है। सूरज शमशेर और सूज़ी का नाजायज़ बेटा है और इस बात से नाराज़ है कि उसकी माँ सूज़ी को शमशेर ने कैसे धोखा दिया और कैसे वह उन्हें लाने के लिए कभी नहीं लौटा।
हत्या के एक मामले को सुलझाने की अपनी खोज पर, राज दार्जिलिंग जाता है, जहाँ वह रोमा (शबाना आज़मी) से मिलता है और उससे प्यार कर बैठता है। सूरज भी अपनी नये काम के लिये दार्जिलिंग में हैं, जिसे देवी दयाल ने उसे दिया है। सूरज को भी रोमा से प्यार हो जाता है, लेकिन वह उसे बताने में बहुत संकोच करता है। रोमा, राज को बताती है कि किस तरह उसकी माँ को देवी दयाल ने ड्रग्स का आदी बना दिया था। घटनाओं की एक श्रृंखला सभी रहस्यों को उजागर करती है और राज और सूरज अपने पिता की मौत का बदला लेने के लिए एकजुट होते हैं।
अमृत मंथन

कथानक

अमृत मंथन, राजकुमारी अमृत और उसकी बहन निमृत, उनके जीवन, मतभेदों और स्थितियों की कहानी है।

कहानी

अमृत मंथन की कहानी अमृत और निमृत नामक दो बहनों पर आधारित है। दोनो की परवरिश अलग अलग परिस्थितियों और परिवेश में हुई है। अमृत जहां बिल्कुल अपनी दादी जैसी है वहीं, दूसरी ओर निमृत स्वभाव में अमृत के बिल्कुल विपरीत है। निमृत अपने संबंधों, वादों और प्यार के बारे में गंभीर है और दिमाग की बजाय दिल से सोचती है। अमृत मंथन में दोनो बहनें जो कभी सबसे अच्छी सहेलियां थीं वो ही अब सबसे कट्टर दुश्मन बन गयी हैं।
फुलेरा विधानसभा क्षेत्र (राजस्थान)

फुलेरा विधानसभा क्षेत्र राजस्थान का एक विधानसभा क्षेत्र है। निर्मल कुमावत 2008 से यहाँ के विधायक है।
यंपुकु विजय श्री

यंपुकु विजय श्री चम्पा राज्य के राजा थे।
 ये जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढाकर विकिपीडिया की सहायता कर सकते है।
कीमोन ऐचे

सार

रोहन तेंदुलकर, 9 साल कालड़का, अपने पिता से उपहार के रूप में जापान से एक स्कूल बैग प्राप्त करता है।  स्कूल बैग एक जादुई प्राणी है जो अन्य खिलौनों से बात कर सकता है और उन्हें मंत्रमुग्ध कर सकता है और उन्हें वह कर सकता है जो वह चाहता है।  इससे रोहन की जिंदगी हमेशा के लिए बदल जाती है।

फिल्म

श्रृंखला पर आधारित एक फ़िल्म   'कीमोन एंड नानी इन स्पेस एडवेंचर'  9 नवंबर 2012 को सिनेमाघरों में रिलीज़ हुई।इस फिल्म में  नानी  का किरदार एनिमेटेड उषा उथुप द्वारा निभाया गया था।

होम वीडियो

निकेलोडियन ने एक डीवीडी जारी की जिसमें 'डांस डांस' के छह 11 मिनट के एपिसोड थे, जिसमें कीमोन डांस सीक्वेंस कर रहे थे।  प्रत्येक एपिसोड में एक थीम होती है जो बच्चों को स्वच्छता या दोस्ती जैसे मूल्यों का महत्व सिखाती है।
जगन्मोहन वर्मा

बाबू जगन्मोहन वर्म्मा () हिन्दी साहित्यकार थे। हिन्दीशब्दसागर के निर्माण में उनका अप्रतिम योगदान था।
गोण्डा जिला

इतिहास

इतिहास के एक लम्बे समय प्रवाह में इस जनपद ने अपनी एक विशेष पहचान बना रखी है। प्राचीन काल में इसके वर्तमान भूभाग पर श्रावस्ती का अधिकांश भाग और कोशल महाजनपद फैला हुआ था। महात्मा गौतम बुद्ध के समय इसे एक नयी पहचान मिली। यह उस दौर में इतना अधिक प्रगतिशील एवं समृद्ध था कि महात्मा बुद्ध ने यहाँ २१ वर्ष प्रवास में बिताये थे। गोण्डा जनपद प्रसिद्ध उत्तरापथ के एक छोर पर स्थित है। प्राचीन भारत में यह हिमालय के क्षेत्रों से आने वाली वस्तुओं के अग्रसारण स्थल की तरह काम करता था। भारतीय पुरातत्व सर्वेक्षण ने अपने विभिन्न उत्खननों में इस जिले की प्राचीनता पर प्रकाश डाला है। गोण्डा एवं बहराइच जनपद की सीमा पर स्थित सहेत महेत से प्राचीन श्रावस्ती की पहचान की जाती है। जैन ग्रंथों में श्रावस्ती को उनके तीसरे तीर्थंकर सम्भवनाथ और आठवें तीर्थंकर चंद्रप्रभनाथ की जन्मस्थली बताया गया है। वायु पुराण और रामायण के उत्तरकाण्ड के अनुसार श्रावस्ती उत्तरी कोशल की राजधानी थी जबकि दक्षिणी कोशल की राजधानी साकेत हुआ करती थी। वास्तव में एक लम्बे समय तक श्रावस्ती का इतिहास ही गोण्डा का इतिहास है। सम्राट हर्षवर्धन (शासनकाल ६०६ से ६४७ ई.) के राज कवि बाणभट्ट ने अपने प्रशस्तिपरक ग्रन्थ हर्षचरित में श्रुत वर्मा नामक एक राजा का उल्लेख किया हैं जो श्रावस्ती पर शासन करता था। दंडी के दशकुमारचरित में भी श्रावस्ती का वर्णन मिलता है। श्रावस्ती को इस बात का श्रेय भी जाता है कि यहाँ से आरंभिक कुषाण काल में बोधिसत्व की मूर्तियों के प्रमाण मिलते हैं। लगता है कि कुषाण काल के पश्चात् इस महत्त्वपूर्ण नगर का पतन होने लगा था। राम शरण शर्मा जैसे इतिहासकारों ने इसे गुप्त काल में नगरों के पतन और सामंतवाद के उदय से जोड़कर देखा है।
इसके बावजूद जेतवन का बिहार लम्बे समय तक, लगभग आठवीं एवं नौवीं शताब्दियों तक, अस्तित्व में बना रहा। मध्यकालीन भारत में गोण्डा एक महत्वपूर्ण स्थान बनाये रखने में सफल रहा। सन १०३३ में किंवदंती अनुसार राजा सुहेलदेव ने सैय्यद मसूद गाजी से टक्कर ली थी। यह भी इतिहास का एक रोचक तथ्य है कि दोनों ही शहर-गोण्डा और बहराइच पूरे देश में समादृत हैं। एक दूसरी लड़ाई मसूद के भतीजे हटीला पीर के साथ अशोकनाथ महादेव मंदिर के पास भी हुई थी जिसमें हटीला पीर मारा गया। अशोकनाथ महादेव मंदिर राजा सुहेलदेव द्वारा बनवाया गया था। जिस पर बाद में हटीला पीर का गुम्बद बनवा दिया गया। .
संजय गांधी थर्मल पावर स्टेशन

बिजली घर

संजय गांधी थर्मल पावर प्लांट की 1,340.00 मेगावाट की स्थापित क्षमता है। इस बिजली घर की पहली इकाई को मार्च 1993 में चालू किया गया था। संयंत्र के लिए पानी पास के जोहिला बांध जो जोहिला नदी पर निर्मित तथा 1810 हेक्टेयर में फैला हुआ है से लिया जाता है। संयंत्र के लिए कोयले की साउथ इस्टर्न कोलफील्ड्स लिमिटेड की खानों से रेल द्वारा आपूर्ति की जाती है।
भारत ऑपरेटिंग सिस्टम सॉल्यूशन्स

संस्करण

अक्टूबर २००८ बॉस ग्नू/लिनक्स के तक चार मुख्य संस्करण जारी हुए हैं।
चार्ली रीना

चार्ली रीना एक पोलिश-जन्मी इंटरनेट सेलिब्रिटी, अभिनेत्री, कार्यकर्ता और मॉडल है।
पोलैंड में अनिया क्रोसिंस्का के रूप में जन्मे, रीना एक छोटी उम्र में कनाडा चली गईं। शतरंज के लिए कनाडा में पुरस्कार जीतने के बाद, वह टोरंटो विश्वविद्यालय में क्रिमिनोलॉजी और फॉरेंसिक साइंसेज का अध्ययन करने के लिए चला गया।

व्यवसाय

रीइना दो बार मिस हवाईयन ट्रोपिक थी, और मिस टोरंटो का भी ताज पहनाया गया था।
2011 में प्लेबॉय पत्रिका (संयुक्त राज्य) के कवर पर आने के बाद, उसे प्लेबॉय के ऑनलाइन संस्करण पर दो बार दिखाया गया है, और वह प्लेबॉय पोलैंड के कवर पर दिखाई दी है, स्लोवाकिया, हंगरी संस्करण। Riina ने एक से अधिक अवसरों पर "प्लेमेट" (पत्रिका में सेंटरफ़ोल्ड के रूप में दिखाया गया) का खिताब अर्जित किया, और 2016 में स्लोवाकिया के लिए उन्हें "प्लेमेट ऑफ द ईयर" नाम दिया गया। [10]
2015 में, रीना को जीक्यू पत्रिका में दिखाया गया था, एस्क्वायर पत्रिका, और एफएचएम, विशेष अंतरराष्ट्रीय संस्करण "एफएचएम की लड़कियों" में एक बहु पृष्ठ विशेषता सहित।
2016 में, उन्हें मैक्सिम पत्रिका में शामिल किया गया था, और उन्हें स्पोर्ट्स इलस्ट्रेटेड की "लवली लेडी ऑफ द डे" भी शामिल किया गया था।
2017 में, रीना को लाइफस्टाइल फॉर मेन पत्रिका में दिखाया गया था।
रियाना के अभिनय क्रेडिट में हैंडमाइड्स टेल (2017) और ऑल-इन (2012) शामिल हैं।
एक गर्व कार्यकर्ता के रूप में, रीना ने 2015 में 138 पानी के अभियान में "जे सुइस चार्ली" के नारे के साथ टी-शर्ट में आने के बाद 2015 में सुर्खियों का निर्माण किया। वाक्यांश उस वर्ष के शुरू में पेरिस में व्यंग्यात्मक पत्रिका चार्ली हेब्डो में कार्टूनिस्टों की हत्या सहित चौंकाने वाले आतंकवादी हमलों के बाद बनाया गया था।
राजनीति रियाना के जीवन में एक बड़ी भूमिका निभाती है, और 2016 में वह ओन्टारियो में स्कारबोरो-रूज नदी प्रांतीय उपचुनाव में ट्रिलियम पार्टी के उम्मीदवार के रूप में राजनीतिक कार्यालय के लिए भाग गई।
अनर्जक आस्ति

अनर्जक आस्ति (अथवा अनर्जक संपत्ति या परिसंपत्ति) से तात्पर्य बैंकिंग व वित्त उद्योग में ऐसे ऋण (लोन) से है, जिसका लौटना संदिग्ध हो। अंग्रेजी में इसे एन पी ए अथवा नॉन परफार्मिंग एसेट कहा जाता है। अंग्रेजी संस्करण से अनुवादस्वरूप और भी कई नाम मीडिया में दिए जाते हैं - यथा गैर-निष्पादनकारी संपत्ति आदि।
बैंक अपने ग्राहकों को जो ऋण प्रदान करता है, उसे अपने खाते में आस्ति (संपत्ति) के रूप में दर्शाता है। यदि किसी कारणवश यह आशंका हो कि ग्राहक यह ऋण लौटा नहीं पाएगा तो एसे ऋणों को अनर्जक आस्ति कहा जाता है। किसी भी बैंक की आर्थिक सेहत को मापने के लिए यह एक महत्त्वपूर्ण पैमाना है तथा इसमें वृद्धि होना किसी बैंक की सेहत के लिए चिंता का विषय ही होता है। हाल ही में (फरवरी 2014) भारत के यूनाइटेड बैंक ऑफ इंडिया की प्रमुख को अपना पद बेकाबू हो चुके फंसे कर्जे [एनपीए] एनपीए पर लगाम लगाने में नाकाम रहने की वजह से खोना पड़ा।
एनपीए को नियंत्रण में रखने के लिए हर देश के नियामक मापदंड निर्धारित करते हैं जिनका अनुपालन वित्तीय संस्थाओं के लिए आवश्यक होता है।
२००८ के वैश्विक आर्थिक संकट के बाद अनर्जक आस्तियों को शीघ्र चिन्हित करने व खातों में सही तरीके व इमानदारी से दर्शाने पर ज़ोर दिया गया है।
चैत्र कृष्ण सप्तमी

चैत्र कृष्ण सप्तमी भारतीय पंचांग  के अनुसार प्रथम माह की बाइसवी तिथि है, वर्षान्त में अभी ३३८ तिथियाँ अवशिष्ट हैं।
मुल्लापल्ली रामचंद्रन

श्री मुल्लापल्ली रामचंद्रन को भारत सरकार की पंद्रहवीं लोकसभा के मंत्रीमंडल में गृह राज्यमंत्री में मंत्री बनाया गया है।
कीटोएसिडता

कीटोएसिडता, कीटोन अम्लमयता या कीटोएसीडोसिस (Ketoacidosis) उस स्थिति को कहते हैं जिसमें शरीर में कीटोन की मात्रा बहुत अधिक बढ़ जाती है। मानव शरीर में बनने वाले दो प्रमुख कीटोन हैं - एसिटोएसिटिक अम्ल तथा बीटा-हाइड्रॉक्सीब्यूटीरेट। इनका निर्माण वसा अम्लों के टूटने से एवं अमिनो अम्लों के विऐमीनन (deamination) से होता है।
उच्च डायबेटिक कीटोएसीडोसिस में रक्त के अंदर अम्ल बनने लगता है। लम्बे समय तक मधुमेह होने के कारण यह होता है। यह जानलेवा हो सकती है, लेकिन डाक्टरो की सलाह से इसका इलाज हो सकता है।

कुप्रभाव

मधुमेह के दौरान जब शरीर में इंसुलिन खत्म हो जाता है और शरीर में रक्त कोशिकाएँ शर्करा का उपयोग बंद कर देती हैे, ऐसी स्थिति में शरीर वसा (fat) का इस्तेमाल शुरू कर देता है। वसा के जलने के दौरान एसिड बनता है, जिसे कीटोनस कहते है। जब यह लम्बे समय खून में मिश्रित हो जाता है तो पहले आदमी कोमा में चला जाता है और उसके बाद उसकी मृत्यु भी हो जाती है।
गोर्खाली उपनिवेश

शाह राजवंश के पहले नेपाल यानी काठमाण्डू उपत्यका एक समृद्ध राज्य था । गोर्खाली राजा पृथ्वी नारायण शाह ने १८वीं शताब्दी के मध्य में घाटी के इन राज्यों को पहले आपस में मिलाया और उसके बाद अपने राज्य को गोरखा राज्यकी उपनिवेश सुरु की। उसके बाद नेपाल कब्जा हुआ और कालान्तरमैं गोर्खालीयों नें नेपाल शब्द भी उनसे छीन लिया।
राजेश कुमार मांझी

विवाद

2007 में मांझी को अपनी महिला-मित्र को आधिकारिक यात्र पर ले जाने और अपनी पत्नी के रूप में पेश करने के लिए ३० बैठकों से निलंबित कर दिया गया था।
बॉन त्योहार

मूल

बॉन ओढोरी की कहानी यह है कि एक महा "मोकुरेन" जो एक गौतम बुद्ध का शिष्य था। वह अपने अलौकिक शक्ति से अपने मृतक माँ को बचाने के लिये कोशिश की थी। उसको पता चला की उसकी माँ भूखे भूत के दायरे में पड़ गई थी। इसी कारण से उसने बुद्ध से जाकर ऐक उपाय पूछा। बुद्ध ने कहा कि वे बौद्ध भिक्षुओ को प्रस्ताव दे जो अपने ग्रीष्मकालीन निवास कतम किया था। यह प्रस्ताव सातवें महीने के पन्द़्हवें दिन किया था। इससे शिष्य का माँ पहले जैसी हो गई।

बाइणॅ ओडोरी

बानॅ ओदोरि का अथ़् है बानॅ नृत्य जो ऐक नृत्य शैली है जो ओबानॅ समारोह में किया जाता है।

अजेटिना

अजेटेना में जपानी समुदायों जब गर्मी मौसम आता है तब इस बानॅ त्योहार को मनाते है। सबसे बडा त्योहार कोलोनिया "उरक्विजा" और "ला प्लाता पारटिडो" में मनाया जाता है। इस समारोह में "तैको" शो और ठेठ नृत्य भी होता है।

कोरिया

कोरिया स्ंस्करण के हिसाब से बॉन उत्सव को "बेजुंग" बुलाते है। प्रतिभागी इस दिन बौद्ध विहारों में विवाह का प्रस्ताव रखते हैं। इस दिन विशेष नृत्य भी प्रदशन कर्ते हैं। यह त्योहार धार्मिक से ज़्यादा कृषि के बारे में है।
नमचा बरवा

पहला आरोहण

जब १९७६ में काराकोरम पर्वतमाला का ७,७९५ मीटर लम्बा बतूरा सर पर्वत चढ़ा गया तो नमचा बरवा पृथ्वी का सबसे ऊँचा कभी न चढ़ा गया पर्वत बन गया। १९९२ में एक चीनी-जापानी मिश्रित पर्वतारोही दस्ता इसपर सफलतापूर्वक चढ़ने वाला सबसे पहला अभियान बन गया। इस से पहले १९९० में एक चीनी-जापानी दस्ते ने इसे क़रीब से देखकर अध्ययन किया। १९९१ में इसपर चढ़ने का प्रयास हुआ जिसमें आरोही दस्ता ७,४६० मीटर तक पहुँच गया लेकिन सदस्य हिरोशी ओनीशी की हिमप्रपात (ऐवालांच) में हुई मृत्यु से रुक गया।
बेटी बचाओ बेटी पढ़ाओ योजना

बेटी बचाओ बेटी पढ़ाओ योजना (BBBP) महिला एवं बाल विकास मंत्रालय ,स्वास्थ्य मंत्रालय और  परिवार कल्याण मंत्रालय एवं मानव संसाधन विकास की एक संयुक्त पहल के रूप में समन्वित और अभिसरित प्रयासों के अंतर्गत बालिकाओं को संरक्षण और सशक्त करने  के लिए बेटी बचाओ बेटी पढ़ाओ योजना की शुरुआत 22 जनवरी,2015 को की गई है और जिसे निम्न लिंगानुपात वाले 100 जिलों में प्रारंभ किया गया है। सभी राज्यों / संघ शासित क्षेत्रों को कवर 2011 की जनगणना के अनुसार निम्न बाल लिंगानुपात के आधार पर प्रत्येक राज्य में कम से कम 
एक ज़िले के साथ 100 जिलों का एक पायलट जिले के रूप में चयन किया गया है '
भारत की जनसंख्या तेजी से बढ़ रही है पर सबसे अधिक दुर्भाग्य की बात ये है कि बढती जनसंख्या के बावजूद लड़कियों का अनुपात घटता जा रहा है. भारत की 2001 की जनगणना के अनुसार, हर हजार लड़कों पर 927 लडकियाँ थी, जबकि 2011 की जनगणना में ये आंकडें घटकर 918 लड़कियों पर आ गये|
क्या आपको पता है UNICEF ने भारत को बाल लिंग अनुपात ( Child Sex Ratio) में 195 देशों में से 41वाँ स्थान दिया है। यानि की हम लिंग अनुपात में 40 देशों से पीछे हैं|
निरूपा रॉय

फ़िल्मी सफर

उनका मूल नाम कोकिला बेन था। वैसे तो उन्होंने अपने फिल्मी जीवन की शुरूआत 1946 के दौरान प्रदर्शित गुजराती फिल्म गणसुंदरी से की थी लेकिन हिन्दी फिल्मों में जब उन्होंने कदम रखा तो फिर कभी पीछे मुड़कर नहीं देखा। उनकी पहली हिन्दी फिल्म 1949 में प्रदर्शित होने वाली हमारी मंजिल थी। निरूपा राॅय ने बी॰एम॰ व्यास जैसे निर्माता निर्देशक की फिल्म रनक देवी में 150 रूपये प्रति माह पर कार्य भी किया था, हालाँकि बाद में उन्हें फिल्म से हटा दिया गया था। निरूपा राॅय को जितनी भी फिल्मों में कार्य मिला, माॅं के किरदार के रूप में ही मिला, लेकिन उन्होंने इसे चुनौती के रूप स्वीकार किया और यही उनकी सफलता का कारण बना। 13 अक्टूबर 2004 को निरूपा रॉय का निधन हो गया।
उपकार प्रकाशन

'उपकार प्रकाशन'[भारत]का एक प्रकाशन समूह है जो मुख्यत: [भारत की प्रमुख प्रतियोगी परीक्षाएँ|प्रतियोगिता परीक्षाओं] से सम्बन्धित पुस्तकें एवं पत्रिकाएं छापते हैं। इसका मुख्यालय [उत्तर प्रदेश]] के [आगरा] में स्थित है। इनका 'प्रतियोगिता दर्पण'(हिन्दी तथा अंग्रेजी में) अत्यन्त लोकप्रिय है।

इतिहास

इसका आरम्भ सन् १९७१ में आगरा की एक दुकान (वी एस जैन बुकसेलर्स) से हुआ।
विद्यार्जन विषय

विद्यार्जन विषय (academic discipline) ज्ञान की किसी भी विशेष शाखा को कहते हैं। इसमें वह सभी निपुणताएँ, व्यक्ति, परियोजनाएँ, संस्थाएँ, सभाएँ और अनुसंधान क्षेत्र शामिल होते हैं जो उस विषय के साथ उल्लेखनीय रूप से सम्बन्धित हों। भौतिकी, वास्तु शास्त्र, इतिहास, इत्यादि इसके उदाहरण हैं। किसी विद्यार्जन विषय से सम्बन्ध रखने वाले व्यक्तियों को अक्सर विशेषज्ञ (expert, specialist) कहा जाता है।
रामगढ़

भारत में एक प्रांत छत्तीसगढ़ के सरगुजा जिले के उदयपुर विकास खंड में एक ३१० मीटर ऊँची पहाड़ी है इसके समीपवर्ती इलाके को रामगढ़ कहते हैं।
कर्णविज्ञान

कर्णविज्ञान (otology) आयुर्विज्ञान की वह शाखा है जिसमें कान और उसकी शारीरिकी व कार्यिकी से सम्बन्धित रोगों और विकृतियों का अध्ययन व चिकित्सा करी जाती है। कान का भीतरी भाग शरीर में संतुलन रखने के लिए आवश्यक भी होता है इसलिए इसकी चिकित्सा भी कर्णविज्ञान का भाग है।
२४ अगस्त

निधन

स्वतंत्रता सेनानी राजगुरु का जन्म 1908 को हुआ था।
लखनऊ की शिक्षण संस्थाएं

लखनऊ के शिक्षण संस्थान-
ह्वान डि फ़ूका जलसन्धि

यह विश्व की एक प्रमुख जलसन्धि हैं |
ऑस्टिन मर्दों

परिवार के इतिहास

मर्दों का जन्म १९६२ साल में एडमोंटों, अल्बर्टा ( Edmonton, Alberta ) में हुआ था। उनके माता पिता मई और अर्नेस्ट  जॉर्ज  मर्दों (Ernest George Mardon) हैं। डॉ मर्दों लेथब्रिज में पले बारे थे, और आज वे एडमोंटों में रहते हैं।
तुलनात्मक क्लासिक्स और इतिहास के अध्यापक बनने से पहले मर्दों के पैतृक दादाजी, ऑस्टिन मर्दों , कैंब्रिज यूनिवर्सिटी (Cambridge University) में विधर्ती थे। अपनी पत्नी के साथ मिलकर मर्दों के दादाजी ने स्कॉटलैंड में अर्दोस कैसल (Ardross Castle) ख़रीदा था। साल १९८३ तक यह कैसल मर्दों परिवार का था।

प्रारंभिक वर्षो

डॉ॰ मर्दों की पैदाइश १९६२ साल में, एडमोंटों (Edmonton) में हुआ था।  बचपन में वे बहुत बीमार और कमज़ोर रहते थे। वे लेथब्रिज (Lethbridge) में पले बड़े थे और कई सर्दियों उन्होंने अपनी माँ और बेहेन के साथ हवाई (Hawaii) में बिताये थे।  वे स्कूल में पढ़ाई में बहुत ध्यान देते थे, और उन्होंने विज्ञान मेला में पुरस्कार भी जीता था। जब वे उच्च विद्यालय में गए तब दुसरे छात्रों उन्हें बहुत तंग करते थे। इस लिए उच्च विद्यालय में उनका समय  अछा नहीं रहा। अपने किशोर साल उन्होंने स्कॉटलैंड (Scotland) में नितया था। वे ग्रेनोबल यूनिवर्सिटी (Grenoble University) में छात्र थे और रग्बी खेलना पसंद करते थे। यह अनुभव उनको अंतरराष्ट्रीय छात्रों के साथ दुनिया के अपने ज्ञान और जीवन के तरीके, और  विचारों  के आदान प्रदान का विस्टार  शुरू  करने  की  अनुमति दी | 
क्यूंकि वे शिक्षाविदों  के एक  परिवार से आये थे , डॉ मर्दों बहुत म्हणत करते थे ताकि वे अपने परिवार  के विरासत के अनुसार रह सके। लेकिन जब वे कॉलेज में थे तब वे सारे क्लासों में असफल रहे, सिवाए भूगोल के। इस लिए उन्होंने विशेष रूप से भूगोल लेकर आगे पढ़ाई करने का फैसला किया। Canadian Armed Forces Base at Dundurn, Saskatchewan. में ट्रेनिंग लेने के बाद, उन्होंने Canadian Primary Reserves में सेवा किया था।

शिक्षा

१९८५ साल में डॉ मर्दों यूनिवर्सिटी ऑफ़ लेथब्रिज से सांस्कृतिक भूगोल में डिग्री प्राप्त की। [6] इसके बाद वे साउथ डकोटा स्टेट यूनिवर्सिटी (South Dakota State University) में ग्रेजुएट स्टूडेंट थे, और यहाँ वे स्पेस स्टडीज प्रोग्राम में भाग लिए थे। १९८८ में उनको इस यूनिवर्सिटी से मास्टर्स ऑफ़ साइंस का डिग्री मिला था। इसके आलावा, उन्हें १९९० में टेक्सास अ&म यूनिवर्सिटी (Texas A&M University) से मास्टरस इन एजुकेशन प्राप्त हुआ। ग्रीनविच यूनिवर्सिटी से पीएचडी किया हैं उन्होंने | उन्होंने नवमं थेओलोजिकल कॉलेज (Newman Theological College) , खार्कोव नेशनल यूनिवर्सिटी (Kharkov National University) , और यूनिवर्सिटी ऑफ़ साउथ अफ्रीका (University of South Africa) से भी डिग्री प्राप्त किया हैं। २०११ में उन्हें यूनिवर्सिटी ऑफ़ अल्बर्टा से आनरेरी लॉ डिग्री मिला हैं। [7][8]